b'\n_START_ARTICLE_\nTamrin bin Abdul Ghafar\n_START_SECTION_\nLatarbelakang\n_START_PARAGRAPH_\nBeliau merupakan anak kedua daripada 11 orang adik beradik kepada bekas Timbalan Perdana Menteri Malaysia ,Tun Abdul Ghafar Baba. Ibunya Toh Puan Asmah binti Alang. Adiknya Salmah @ Sally Tun Abdul Ghafar.  Beliau bersekolah di Sekolah Dato\' Abdul Razak, Tanjung Malim, Perak  (1963-1966).\n_START_SECTION_\nDi dalam UMNO\n_START_PARAGRAPH_\nBeliau pernah menjadi Exco Pergerakan Pemuda UMNO di zaman Datuk Seri Anwar Ibrahim menjadi Ketua pergerakan itu._NEWLINE_Beliau pernah bertanding dan menang menjadi Ahli Parlimen kawasan Batu Berendam, Melaka selama dua penggal berturut-turut iaitu dari 1986 hingga 1995 (Pilihan raya umum 1986 dan 1990)_NEWLINE_Ketika  kempen Pilihan raya kecil Hulu Selangor 2010 di Bandar Sungai Buaya beliau turut bersama Datuk Seri Anwar Ibrahim di atas pentas. Perkara ini agak menghairankan kerana Anwar pernah \xe2\x80\x98 membungkus\' bapanya dari jawatan Timbalan Presiden UMNO pada tahun 1993.  Anak saudaranya, Muhammad Zahid Md. Arip mendesak agar UMNO memecatnya kerana khianat kepada parti._NEWLINE_Pada 23 April 2012, Tamrin yang berucap bersama Datuk Seri Anwar Ibrahim menegaskan beliau masih lagi ahli UMNO dan menyokong Perhimpunan Bersih 2012.\n_START_SECTION_\nDi dalam PAS\n_START_PARAGRAPH_\nAkhirnya 12 Ogos 2012 beliau secara rasminya menyertai PAS  dalam satu majlis yang diadakan di markas PAS. Bekas MP Umno yang sering kelihatan di program anjuran PAS berkata, beliau membuat keputusan tersebut selepas memikirkan perkara itu untuk sekian lama. Beliau berkata, beliau kini bersedia "mewakafkan masa dan batang tubuhnya" untuk perjuangan PAS.\n_START_SECTION_\nPengerusi MARA\n_START_PARAGRAPH_\nDato\' Tamrin pernah menjadi pengerusi MARA  dari 15 Januari 1991 hingga 12 Januari 1993.\n_START_SECTION_\nDakwaan menculik adik tiri\n_START_PARAGRAPH_\nPada 9 Januari 2003, bekas isteri bapanya,Dayang Heryati binti Abdul Rahim membuat dakwaan di dalam permohonan habeas corpus  difailkan di mahkamah melalui peguam Karpal Singh mendakwa beliau  menculik anaknya Kartika Sri , 6 tahun dan mengeluarkan kata-kata kesat dan memukulnya semasa berlakunya pertengkaran.'